Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 564/12/7707	Prešov, 7.3.2014
EEČ : 2-58-216-2014

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.12.2012, spisová značka 1 Pv 564/12/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutok bol spáchaný na tom skutkovom základe, že dňa 31.03.2012 v čase o 00.06 hod. poškodil osobné motorové vozidlo zn. Citroen Berlingo, ev. č. PO 572 DC, ktoré bolo v tom čase zaparkované na ul. Kpt. Nálepku v obci XXXXX pred barom K2 a to tým spôsobom, že po predchádzajúcich nezhodách s majiteľom vozidla kopol do ľavého zadného blatníka vozidla následkom čoho vzniklo poškodenie ľavej zadnej časti vozidla v mieste pod posledným oknom a to preliačenie o priemere cca 20 cm a hĺbky 4 mm, čím takto pre majiteľa a držiteľa vozidla XXXXX vznikla poškodením vozidla škoda vo výške 406,-€

Uznesením prokurátora Okresnej prokuratúry XXXXX zo dňa 4.12.2012, spisová značka 1 Pv 564/12/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením Okresnej prokuratúry v Prešove zo 4. decembra 2012 sp. zn. 1 Pv 564/12 – 11, ktoré nadobudlo právoplatnosť dňa 22.01.2013, bolo trestné stíhanie  voči obvinenému pre prečin poškodzovania cudzej veci § 245 Tr. Zákona podmienečne zastavené a bola im určená skúšobná doba v trvaní 12 mesiacov. Skúšobná doba uplynula dňa 22.01.2014. 
	
Skutok bol spáchaný na tom skutkovom základe, že dňa 31.03.2012 v čase o 00.06 hod. poškodil osobné motorové vozidlo zn. Citroen Berlingo, ev. č. PO 572 DC, ktoré bolo v tom čase zaparkované na ul. Kpt. Nálepku v obci XXXXX pred barom K2 a to tým spôsobom, že po predchádzajúcich nezhodách s majiteľom vozidla kopol do ľavého zadného blatníka vozidla následkom čoho vzniklo poškodenie ľavej zadnej časti vozidla v mieste pod posledným oknom a to preliačenie o priemere cca 20 cm a hĺbky 4 mm, čím takto pre majiteľa a držiteľa vozidla XXXXX vznikla poškodením vozidla škoda vo výške 406,-€.

	Podľa § 217 ods. 1 veta prvá Trestného poriadku č. 301/2005 Z. z., ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. 

	Po uplynutí skúšobnej doby boli probačným a mediačným úradníkom Okresného súdu XXXXX vyžiadané správy o povesti obvineného z miesta bydliska, obvodného úradu a príslušného OO PZ a bol aktualizovaný odpis z registra trestov. Z týchto materiálov bolo zistené, že obvinený viedol počas skúšobnej doby podmienečného zastavenia trestného stíhania riadny život a nedopustila sa žiadneho protiprávneho konania.

	Vzhľadom na uvedené skutočnosti mám za to, že sú splnené všetky podmienky citovaného zákonného ustanovenia, a preto som rozhodol tak, ako je to uvedené vo výrokovej časti tohto rozhodnutia. 

	V zmysle § 217 ods. 4 Trestného poriadku Z. č. 301/2005 Z. z. po nadobudnutí právoplatnosti tohto rozhodnutia nastávajú účinky zastavenia trestného stíhania (§ 9 ods. 1 písm. e/ Trestného poriadku). 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. František Štefko
prokurátor